ഹനാൻ ബെനാമർ

അൾജീരിയൻ/ഫ്രഞ്ച്  കലാകാരിയാണ് ഹനാൻ ബെനാമർ(ജനനം : 1989). നോർവെ കേന്ദ്രീകരിച്ച് പ്രവർത്തിക്കുന്നു. ഭൗമ രാഷ്ട്രീയ, പാരിസ്ഥിതിക, സാമൂഹിക പ്രശ്‌നങ്ങളോടുള്ള തന്റെ പ്രതികരണമാണ് ഇവരുടെ കല.  ശബ്ദ, വീഡിയോ ഇൻസ്റ്റാളേഷനുകൾ, പ്രകടനങ്ങൾ, സംഗീതം, ശിൽപം, പൊതു ഇടങ്ങളിലെ ഇടപെടലുകൾ എന്നിങ്ങനെ വ്യത്യസ്ത കലാ മാധ്യമങ്ങൾ തന്റെ അവതരണങ്ങൾക്കായി ഇവർ തെരഞ്ഞെടുക്കാറുണ്ട്.
ജീവിതരേഖ
ഫ്രാൻസിലെ എൽ'എക്കോൾ സുപ്പീരിയർ ഡി'ആർട്സ് ഡി റുയിൽ-മാൽമൈസൺ, നോർവേയിലെ ഓസ്ലോയിലെ അക്കാദമി ഓഫ് ഫൈൻ ആർട്സ്, നെതർലാൻഡ്‌സിലെ ഡച്ച് ആർട്ട് ഇൻസ്റ്റിറ്റ്യൂട്ട്, സ്വീഡനിലെ റോയൽ ഇൻസ്റ്റിറ്റ്യൂട്ട് ഓഫ് ആർട്ട് ഓഫ് സ്റ്റോക്ക്ഹോം എന്നിവിടങ്ങളിൽ വിദ്യാഭ്യാസം നേടിയിട്ടുണ്ട്.
കലാ പരിശീലനത്തിന്റെ ഭാഗമായി കൂട്ടായപ്രദർശനങ്ങങ്ങൾ നടത്തുകയും   ക്യൂറേറ്റ് ചെയ്യുകയും സംഘടിപ്പിക്കുകയും ചെയ്യുന്നു.

കുൻസ്താൾ ഷാർലറ്റൻബോർഗ് (കോപ്പൻഹാഗൻ), റാഡിക്കൽ അൻസിച്ച്ബാർ (ഹാംബർഗ്), എഡ്ജ് ഓഫ് റോങ് (കേപ് ടൗൺ), ലെ ക്യൂബ് (റബാത്ത്), ബ്ലാക്ക് ബോക്സ് ടീറ്റർ (ഓസ്ലോ), BEK - ബെർഗൻ സെന്റർ ഫോർ ഇലക്ട്രോണിക് ആർട്സ് (ബെർഗൻ), അൾട്ടിമ കണ്ടംപററി മ്യൂസിക് ഫെസ്റ്റിവൽ (ഓസ്ലോ), ബിൽഡ്മുസീറ്റ് (ഉമെയ), ദി ഗോൾഡൻ ബ്രിഡ്ജ് (റെയ്ക്ജാവിക്) എന്നിവിടങ്ങളിൽ അവരുടെ കൃതികൾ പ്രദർശിപ്പിക്കുകയും അവതരിപ്പിക്കുകയും ചെയ്തിട്ടുണ്ട്.
പ്രദർശനം
 എസ്ട്രേഞ്ച്ഡ് ജ്യോഗ്രഫീസ് ( മൂന്നുമലയാളികൾ ഉൾപ്പെടെ ഏഴുപേരുടെ സൃഷ്ടികളാണ് പ്രദർശനത്തിലുള്ളത്.)
വിവാദം
കൊച്ചി ദർബാർ ഹാൾ കലാകേന്ദ്രത്തിൽ  'അന്യവൽകൃത ഭൂമിശാസ്ത്രങ്ങൾ' (എസ്ട്രേഞ്ച്ഡ് ജ്യോഗ്രഫീസ്) എന്ന പേരിൽ മൂന്നുമലയാളികൾ ഉൾപ്പെടെ ഏഴുപേരുടെ സൃഷ്ടികളുടെ പ്രദർശനത്തിൽ  'ഗോ ഈറ്റ് യുവർ ഡാഡ്' എന്ന ഹനാൻ ബെനാമറിന്റെ ലിനോകട്ട് സൃഷ്ടി ഹോച്ചിമിൻ പി.എച്ച്, സുധാംശു എന്നീ കലാകാരന്മാർ ഇളക്കി എറിഞ്ഞു. അശ്ലീലമെഴുതുന്നത്‌ കലയല്ലെന്നും സ്‌ത്രീവിരുദ്ധവും ദളിത്‌ വിരുദ്ധവുമായ സംഭാഷണങ്ങളാണ്‌ എഴുതിയിരുന്നതെന്നുമാണ് ഹോചിമിന്റെ അഭിപ്രായം. ബെനാമാറിന്റെ കലാസൃഷ്ടിയിൽ അസഭ്യ പ്രയോഗങ്ങളുണ്ടെന്ന് ഉന്നയിച്ചാണ് പ്രദർശനത്തിലെ പോസ്റ്ററുകൾ കീറിക്കളഞ്ഞത്. നോർവേയിലെ തീവ്രവലതുപക്ഷ വിഭാഗത്തിൽ നിന്നു നേരിട്ട വിദ്വേഷപരമായ പ്രസ്താവനകൾ ചേർത്ത് 2021ൽ സിൽക്കിൽ ചെയ്ത്‌ 'ദ് നോർവീജിയൻ ആർട്ടിസ്‌റ്റിക് കാനൻ' ആയിരുന്നു പ്രദർശനത്തിൽ പ്രധാനം. അനുഷ്ക രാജേന്ദ്രനും ഭാമിയാൻ ക്രിസ്റ്റംഗറുമാണ് ക്യൂറേറ്റ് ചെയ്തിരിക്കുന്നത്.https://www.thehindu.com/news/national/kerala/works-by-international-artist-allegedly-vandalised-in-kochi/article70191105.ece
നോർവെയിലെ തീവ്രവലതുപക്ഷ സമൂഹത്തിൽനിന്ന് കലാകാരി നേരിട്ട അധിക്ഷേപങ്ങൾ ലിനോകട്ട് ഗ്രാഫിക് പ്രിന്റുകളിൽ ആലേഖനം ചെയ്‌താണ്‌ പ്രദർശിപ്പിച്ചിരുന്നത്‌. നോർവീജിയൻ സംഭാഷണങ്ങൾ ഗൂഗിൾ ട്രാൻസ്‌ലേറ്റിലൂടെയാണ്‌ മലയാളത്തിലേക്ക് പരിഭാഷപ്പെടുത്തിയത്‌. അശ്ലീല ഉള്ളടക്കമുണ്ടെന്ന മുന്നറിയിപ്പോടെയായിരുന്നു പ്രദർശനം.https://www.deshabhimani.com/News/kerala/durbar-hall-art-gallery-50386നശിപ്പിക്കപ്പെട്ട രചന അതേപടി തുടർന്നും പ്രദർശനത്തിന്റെ ഭാഗമായി.https://newspaper.mathrubhumi.com/news/kerala/foreign-artist-s-works-vandalized-at-lalithakala-akademi-gallery-1.11002145

വെബ്‍സൈറ്റ്
 https://www.hananbenammar.no/
അവലംബം

വർഗ്ഗം:കലാകാരികൾ
വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
വർഗ്ഗം:വിവാദങ്ങൾ